wannaphong/clean_thaiwikipedia huggingface dataset:
# อนันตนา ประเสริฐรัตนกุล
อนันตนา ประเสริฐรัตนกุล ชื่อเล่น นัน (เกิด 29 กันยายน พ.ศ. 2532) เป็นนักกีฬาสควอชหญิงชาวไทย ปัจจุบัน อนันตนา เป็นนักกีฬาหญิง มือ 1 ทีมชาติไทย และเป็นนักกีฬาสควอชอาชีพ อันดับที่ 140 ของโลก (เมื่อเดือน ตุลาคม พ.ศ. 2562)
# เลดีตาเตียนา เมานต์แบ็ตเทน
เลดีตาเตียนา เมานต์แบ็ตเทน  เกิดเมื่อวันที่ 16 เมษายน พ.ศ. 2533 เป็นธิดาคนใหญ่ของจอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน กับซาราห์ จอร์จีนา วาลเกอร์ เลดีตาเตียนา เมานต์แบ็ตเทน มีน้องชายร่วมบิดามารดา 1 คน คือ

เฮนรี เมานต์แบ็ตเทน เอิร์ลแห่งเมดินา

บิดาของเธอเป็นปนัดดาในเจ้าชายลูทวิชแห่งบัทเทินแบร์คและเจ้าหญิงวิกตอเรียแห่งเฮสส์และไรน์ ผู้เป็นพระราชนัดดาในสมเด็จพระราชินีนาถวิกตอเรียแห่งสหราชอาณาจักร เธอจึงมีสิทธิ์ในการสืบราชบัลลังก์อังกฤษ เลดีตาเตียนา เมานต์แบ็ตเทน ทำงานในด้านการกีฬาและยังเป็นผู้จัดงานสำคัญต่าง ๆ ของราชวงศ์อังกฤษ 

ในปเดือนตุลาคม พ.ศ. 2561 บริษัทครอฟตันแอนด์ฮอลล์ ได้แต่งตั้งเธอเป็นทูตด้านการค้า
 อ้างอิง 
 Eden, Richard (12 June 2011). "The Queen's cousin the Marquess of Milford Haven and a High Court battle" – via www.telegraph.co.uk.
 "Descendants of Princess Julie von Battenberg". heinbruins.nl.
 "Home". TATIANA MOUNTBATTEN Dressage.
 "Gieves & Hawkes Christmas party". www.tatler.com.
# ผู้กล้าสุดแกร่ง ขี้ระแวงขั้นวิกฤติ
ผู้กล้าสุดแกร่ง ขี้ระแวงขั้นวิกฤติ  เป็นซีรีส์ไลต์โนเวลญี่ปุ่นเขียนโดยไลท์ สึจิฮิ และวาดภาพประกอบโดยซาโอริ โทโยตะ ไลต์โนเวลเผยแพร่ทางออนไลน์เมื่อเดือนมิถุนายน พ.ศ. 2559 บนเว็บไซต์นิยายคาคุโยมุของบริษัทคาโดกาวะ ต่อมาสำนักพิมพ์คาโดกาวะโชเต็งได้ลิขสิทธิ์และตีพิมพ์ไลต์โนเวลเล่มแรกในเดือนกุมภาพันธ์ พ.ศ. 2560 โดยเป็นหนังสือในเครือคาโดกาวะบุ๊กส์วางจำหน่ายถึงเล่มที่ 7 เมื่อเดือนธันวาคม พ.ศ. 2562 มังงะดัดแปลงวาดภาพโดยโคยูกิ ตีพิมพ์ในนิตยสารดรากอนเอจรายเดือน การ์ตูนโชเน็งของสำนักพิมพ์ฟูจิมิโชโบ ตั้งแต่วันที่ 9 พฤศจิกายน พ.ศ. 2561 ตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6  ซีรีส์อนิเมะโทรทัศน์ดัดแปลงผลิตโดยสตูดิโอไวต์ฟอกซ์ ออกอากาศระหว่างตุลาคมถึงธันวาคม พ.ศ. 2562 

ในประเทศไทย ผู้กล้าสุดแกร่ง ขี้ระแวงขั้นวิกฤติ ได้รับลิขสิทธิ์ไลต์โนเวลโดยสำนักพิมพ์ฟีนิกซ์ อนิเมะโทรทัศน์ได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play

ตัวละคร

รูปแบบต่าง ๆ
ไลต์โนเวล
เริ่มแรกซีรีส์ผู้กล้าสุดแกร่ง ขี้ระแวงขั้นวิกฤติเผยแพร่ออนไลน์ในเว็บไซต์คาคุโยมุ เว็บไซต์นิยายของบริษัทคาโดกาวะ ตั้งแต่เดือนมิถุนายน พ.ศ. 2559 โดยไลท์ สึจิฮิ ภายหลังสำนักพิมพ์คาโดกาวะ โชเต็งได้รับลิขสิทธิ์และตีพิมพ์ไลต์โนเวลเล่มแรกโดยอยู่ภายใต้ยี่ห้อ Kadokawa Books ในเดือนกุมภาพันธ์ พ.ศ. 2560

ในประเทศไทย ผู้กล้าสุดแกร่ง ขี้ระแวงขั้นวิกฤติ ได้รับลิขสิทธิ์ไลต์โนเวลโดยสำนักพิมพ์ฟีนิกซ์

หนังสือการ์ตูน
ผู้กล้าสุดแกร่ง ขี้ระแวงขั้นวิกฤติได้รับการดัดแปลงเป็นซีรีส์มังงะโดยโคยูกิ เริ่มตีพิมพ์ในนิตยสารดรากอนเอจรายเดือนของสำนักพิมพ์ฟูจิมิ โชโบ ในเดือนพฤศจิกายน พ.ศ. 2561

อนิเมะ
มีการประกาศดัดแปลงเรื่องผู้กล้าสุดแกร่ง ขี้ระแวงขั้นวิกฤติเป็นซีรีส์อนิเมะโดยสตูดิโอไวท์ฟอกซ์ในวันที่ 7 พฤศจิกายน พ.ศ. 2561 อนิเมะกำกับโดยมาซายูกิ ซาโกอิ โดยมีเค็นตะ อิฮาระเป็นผู้เขียนบท ไม โทดะเป็นผู้ออกแบบตัวละคร และโยชิอากิ ฟูจิซาวะรับผิดชอบดนตรีประกอบ อนิเมะเริ่มออกอากาศเมื่อวันที่ 2 ตุลาคม พ.ศ. 2562 ทางช่อง AT-X และช่องอื่น ๆ  วง Myth & Roid จะร้องเพลงเปิดของอนิเมะชื่อเพลงว่า "TIT FOR TAT" ส่วนริโกะ อาซูนะจะร้องเพลงปิดของอนิเมะชื่อเพลงว่า  "be perfect,plz!"

ในประเทศไทย อนิเมะโทรทัศน์ผู้กล้าสุดแกร่ง ขี้ระแวงขั้นวิกฤติได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play

 ตอนที่ ชื่อตอน วันที่ออกอากาศ
# ฟรีดริช ชไลเออร์มัคเคอร์
ฟรีดริช ดานีเอล แอ็นสท์ ชไลเออร์มัคเคอร์  เป็นนักปรัชญา นักเทววิทยา และปราชญ์พระคัมภีร์ชาวเยอรมัน เขาพยายามเป็นตัวกลางในการประนีประนอมระหว่างฝ่ายลัทธิเรืองปัญญากับฝ่ายโปรเตสแตนต์หัวเก่า

ชไลเออร์มัคเคอร์ในในฐานะนักตีความตำราต่าง ๆ ได้ตั้งคำถามว่าการแปลที่ดีคืออะไร เขามองว่าการแปลมีสองแนวทาง อย่างแรกคือแปลแบบดึงผู้อ่านเข้าหาผู้เขียน (foreignization) อย่างที่สองคือแปลแบบดึงผู้เขียนเข้าหาผู้อ่าน (domestication) เขามองว่างานแปลต่าง ๆ ในยุคนั้นถูกแปลแบบหลังมากเกินไปเพื่ออำนวยความสะดวกสบายให้แก่ผู้อ่าน จนบางครั้งไปลดทอนวัฒนธรรมจากต้นทางลง ชไลเออร์มัคเคอร์มองว่าการแปลที่ดีคือการแปลที่ดีคือการแปลอย่างแรก คือการแปลด้วยสำนวนภาษาที่ผู้อ่านไม่คุ้นเคย ทำให้ผู้อ่านได้รับรู้อรรถรสใหม่ มีมโนทัศน์หรือมโนภาพแบบใหม่ขึ้นมา
# ซาซิท็อกซิน
ซาซิท็อกซิน (, ย่อ STX) เป็นสารแอลคาลอยด์ที่มีสูตรเคมีคือ C10H17N7O4 มีมวลโมเลกุล 299.29 ละลายในน้ำ เมทานอลและเอทานอล แต่ไม่ละลายในตัวทำละลายอินทรีย์ ตรวจพบครั้งแรกในปี ค.ศ. 1957 และสกัดได้ครั้งแรกจากหอยสกุล Saxidomus ซึ่งอยู่ในชั้นไบวาลเวียหรือหอยสองฝา

ซาซิท็อกซินเป็นสารพิษต่อระบบประสาทที่พบในไดโนแฟลกเจลเลตน้ำเค็ม (สกุล Alexandrium, Gymnodinium, Pyrodinium) และไซยาโนแบคทีเรียน้ำจืด (สกุล Anabaena, Aphanizomenon, Cylindrospermopsis) เมื่อสัตว์น้ำ เช่น ปลาปักเป้าหรือปลาทิลาเพียกินสิ่งมีชีวิตเหล่านี้เข้าไปจะสะสมพิษในตัว และเมื่อมนุษย์รับประทานปลาที่มีพิษจะก่อให้เกิดอาการที่เรียกว่า พิษอัมพาตจากปลาปักเป้า (paralytic shellfish poisoning) ซาซิท็อกซินส่งผลต่อระบบประสาทเช่นเดียวกับเตโตรโดท็อกซินคือ ยับยั้งการส่งผ่านไอออนโซเดียมผ่านเยื่อหุ้มเซลล์ ทำให้ปวดศีรษะ คลื่นไส้ ชาที่ใบหน้าและลำคอ กลืนลำบาก พูดจาติดขัด ในรายที่มีอาการร้ายแรงอาจเป็นอัมพาตและเสียชีวิตจากภาวะระบบหายใจล้มเหลวใน 2-12 ชั่วโมง ซาซิท็อกซินเป็นสารพิษที่มีแอลดี 50 ในหนู (ทางปาก) 263 ไมโครกรัม/กิโลกรัม มีพิษร้ายแรงกว่าไซยาไนด์ นอกจากนี้ยังทนต่อความร้อนและยังไม่มียาต้านพิษ

เนื่องจากเป็นสารพิษร้ายแรง จึงความพยายามในการนำซาซิท็อกซินมาใช้เป็นอาวุธชีวภาพ ในปี ค.ศ. 1943 กองทัพสหรัฐจัดตั้งโครงการพัฒนาสารพิษหลายชนิด เช่น ซาซิท็อกซิน, ชีวพิษโบทูลินัม และแอนแทรกซ์เป็นอาวุธชีวภาพ แต่ต่อมาในปี ค.ศ. 1969 ประธานาธิบดีริชาร์ด นิกสันประกาศยกเลิกโครงการและสั่งทำลายอาุวธทั้งหมด อย่างไรก็ตาม มีการเปิดเผยภายหลังว่ากองทัพสหรัฐไม่ได้ทำลายอาวุธชีวภาพซาซิท็อกซินทั้งหมด ซาซิท็อกซินมีชื่อเรียกทางทหารว่า Agent TZ และเป็นอาวุธเคมีประเภท 1 ตามอนุสัญญาว่าด้วยอาวุธเคมี
# คำพ้องเสียง
คำพ้องเสียง  คือคำที่ออกเสียงเหมือนกัน (ในระดับต่าง ๆ) กับอีกคำหนึ่ง แต่มีความหมายต่างกัน คำพ้องเสียงอาจสะกดเหมือนกัน เช่น มัน ('คำใช้แทนผู้ที่เราพูดถึง') และ มัน ('มีรสอย่างรสกะทิหรืออย่างถั่วลิสงคั่ว') หรือสะกดต่างกัน เช่น หาญ ('กล้า') และ หาร ('แบ่งส่วนเท่า ๆ กัน') ศัพท์ "พ้องเสียง" ยังอาจใช้กับหน่วยที่ยาวหรือสั้นกว่าคำ เช่น วลี ตัวอักษร หรือกลุ่มตัวอักษรที่ออกเสียงเหมือนกับวลี ตัวอักษร หรือกลุ่มตัวอักษรอื่น

คำพ้องเสียงที่สะกดเหมือนกันถือเป็นทั้งคำพ้องรูป (homograph) และคำพ้องรูปพ้องเสียง (homonym) ด้วยตามความหมายอย่างแคบของคำ  กล่าวคือ เป็นคำที่สะกดและออกเสียงเหมือนกัน อย่างไรก็ตาม  ตามความหมายกว้าง ๆ ซึ่งพบบ่อยในบริบทที่ไม่ใช่เรื่องเฉพาะทาง คือ คำที่สะกดหรือออกเสียงเหมือนกัน ตามนิยามนี้  ทั้งหมด (ไม่ว่าจะสะกดเหมือนกันหรือไม่) จะเป็นคำพ้องรูปพ้องเสียง Random House Unabridged Dictionary entry for "homonym" at Dictionary.com

ตัวอย่างในภาษาไทย
คำพ้องเสียงในภาษาไทยนั้นมีไม่มากนัก เช่น
เสียงรูปเขียนความหมายที่หนึ่งความหมายที่หนึ่งรูปเขียนความหมายที่สองความหมายที่สองมัน'คำใช้แทนผู้ที่เราพูดถึง'มัน'มีรสอย่างรสกะทิหรืออย่างถั่วลิสงคั่ว'กด'ใช้กำลังดันให้ลง'กช'ดอกบัว'ค่า'จำนวนเงินที่เป็นราคาสิ่งของหรือบริการ'ฆ่า'ทำให้ตาย'ครรภ์'ท้อง' (ใช้แก่หญิงที่มีลูกอยู่ในท้องของเธอ)คันธ์'กลิ่น'รด'ราดของเหลวไปยังสิ่งใดสิ่งหนึ่ง'รถ'ยานที่มีล้อสำหรับเคลื่อนไป'หาญ'กล้า'หาร'แบ่งส่วนเท่า ๆ กัน'จันทร์||'ชื่อวันที่สองของสัปดาห์'||จันทน์||'ชื่อพรรณไม้หอมบางชนิด'
|-
|||วัน||'ระยะเวลายี่สิบสี่ชั่วโมง'||วรรณ||'สี'
|-
|||กัน||'คำต่อท้ายกริยาเพื่อบอกว่า กระทำกริยานั้นร่วมกันตั้งแต่ ๒ คนขึ้นไป'||กรรณ||'ใบหู'
|-
|||พี่||'บุคคลที่เกิดก่อน, เรียกคนที่อายุมากกว่าเรา'||ผี้ว์||'ผิว่า,แม้ว่า'
|-
|||รัก||'ชอบพอ'||รักษ์'''ดูแล, รักษา'
# พรรคประชาธิปไตยแห่งเกาหลี
พรรคประชาธิปไตย  ยังเป็นที่รู้จักกันในนาม พรรคประชาธิปไตยเกาหลีชื่ออย่างเป็นทางการ "พรรคมินจูแห่งเกาหลี" (The Minjoo Party of Korea) หรือ "เดอะมินจู" (The Minjoo) ซึ่งรวมถึง "เดอะ" (The) ในชื่อพรรค ทั้งยังเป็นที่รู้จักกันในนาม "พรรคมินจู" (Minju Party) ตามการถอดภาษาเกาหลีด้วยอักษรโรมันฉบับปรับปรุง และเป็นที่รู้จักในภาษาอื่นนอกเหนือจากเกาหลี, จีน และญี่ปุ่นในชื่อ "พรรคประชาธิปไตยแห่งเกาหลี" (Democratic Party of Korea) (แบบสั้น 민주, 더민주 "มินจู", "ทอมินจู" ปัจจุบันเป็นที่รู้จักกันในนาม "มินจูดัง" 민주당 ในสื่อเกาหลีใต้ตั้งแต่ปี ค.ศ. 2016) ก่อนหน้านี้คือ พันธมิตรการเมืองใหม่เพื่อประชาธิปไตย  เป็นพรรคการเมืองสายกลาง, เสรีนิยมในประเทศเกาหลีใต้

พรรคนี้ก่อตั้งขึ้นเมื่อวันที่ 26 มีนาคม ค.ศ. 2014 ในฐานะการรวมกันของพรรคประชาธิปไตย และคณะกรรมการเตรียมความพร้อมของพรรควิสัยทัศน์การเมืองใหม่  โดยอดีตพรรคประชาธิปไตยได้รับการรวมเข้าสู่พันธมิตรการเมืองใหม่เพื่อประชาธิปไตยอย่างถูกกฎหมายหลังจากการก่อระยะหลัง ในขณะที่คณะกรรมการเตรียมความพร้อมของพรรควิสัยทัศน์การเมืองใหม่ถูกยุบ กับสมาชิกที่สนับสนุนการควบรวมเข้าร่วมพันธมิตรการเมืองใหม่เพื่อประชาธิปไตยเฉพาะราย

 เชิงอรรถ
# หน่วยเสียงย่อย
ในทางสัทวิทยา หน่วยเสียงย่อย  คือเสียงพูดเสียงหนึ่งในชุดของเสียงพูดที่เป็นไปได้ที่ใช้เปล่งเสียงหน่วยเสียงในภาษาหนึ่ง ๆ ตัวอย่างเช่น ในภาษาอังกฤษ เสียงไม่พ่นลม  (อย่างในคำ ) และเสียงพ่นลม  (อย่างในคำ ) เป็นหน่วยเสียงย่อยของหน่วยเสียง  แต่เสียงทั้งสองมีสถานะเป็นหน่วยเสียงคนละหน่วยในภาษาไทย (อย่างในคำ ตา  และ ทา) ในทางกลับกัน ในภาษาสเปน เสียงหยุด  (อย่างในคำ ) และเสียงเสียดแทรกหรือเสียงเปิด  (อย่างในคำ ) เป็นหน่วยเสียงย่อยของหน่วยเสียง  แต่เสียงทั้งสองมีสถานะเป็นหน่วยเสียงคนละหน่วยในภาษาอังกฤษ (อย่างในคำ   และ )

หน่วยเสียงย่อยที่ปรากฏในสถานการณ์หนึ่ง ๆ มักสามารถคาดเดาได้จากสัทบริบท โดยหน่วยเสียงย่อยเหล่านั้นจะถูกเรียกว่ารูปแปรตามตำแหน่ง (positional variant) แต่หน่วยเสียงย่อยบางหน่วยก็ปรากฏในลักษณะแปรอิสระ (free variation) การแทนที่เสียงหนึ่ง ๆ ด้วยหน่วยเสียงย่อยอื่นของหน่วยเสียงเดียวกันโดยปกติไม่ทำให้ความหมายของคำเปลี่ยนไป แต่เสียงที่เปล่งออกมาอาจฟังดูไม่เหมือนที่เจ้าของภาษาออกเสียงหรืออาจฟังไม่รู้เรื่อง

เจ้าของภาษาหนึ่ง ๆ รับรู้ว่าหน่วยเสียงแต่ละหน่วยในภาษาของตนเป็นเสียงหนึ่งเสียงต่างหาก และ "ทั้งไม่ตระหนักถึงและตกใจกับ" การแปรของหน่วยเสียงย่อยที่ใช้ในการเปล่งเสียงหน่วยเสียงเดียวกัน

 ประเภท 
เมื่อใดก็ตามที่คำพูดหนึ่ง ๆ ถูกเปล่งเสียงออกมาเป็นหน่วยเสียงหนึ่ง ๆ มันจะมีลักษณะทางเสียงต่างจากถ้อยคำอื่น ๆ เล็กน้อย แม้จะมาจากผู้พูดคนเดียวกันก็ตาม สิ่งนี้นำไปสู่การถกเถียงกันว่าที่จริงแล้วหน่วยเสียงมีความเป็นรูปธรรมและมีความเป็นสากลมากน้อยอย่างไร มีการแปรเพียงไม่กี่แบบเท่านั้นที่มีนัยสำคัญ (เนื่องจากสามารถตรวจพบหรือรับรู้ได้) สำหรับผู้พูด 

หน่วยเสียงย่อยมีสองประเภท ขึ้นอยู่กับว่าผู้พูดจะต้องเปล่งเสียงหน่วยเสียงหนึ่ง ๆ โดยใช้หน่วยเสียงย่อยที่เฉพาะเจาะจงในบริบทที่เฉพาะเจาะจง หรือว่าผู้พูดมีอิสระ (โดยไม่รู้สึกตัว) ที่จะเลือกใช้หน่วยเสียงย่อยเพื่อเปล่งเสียงหน่วยเสียงนั้น

หากหน่วยเสียงย่อยหนึ่ง ๆ ของหน่วยเสียงหนึ่ง ๆ จำเป็นต้องปรากฏในบริบทหนึ่ง ๆ และการแทนที่หน่วยเสียงย่อยนั้นด้วยหน่วยเสียงย่อยอื่น (แม้จะเป็นสมาชิกของหน่วยเสียงเดียวกัน) อาจก่อให้เกิดความสับสนหรือทำให้ฟังดูไม่เป็นธรรมชาติสำหรับเจ้าของภาษา จะกล่าวได้ว่าหน่วยเสียงย่อยเหล่านั้นมีการแจกแจงแบบสับหลีก (complementary distribution) ดังนั้น หน่วยเสียงย่อยเหล่านั้นจึงเติมเต็มกันและกัน และหนึ่งในนั้นจะไม่ถูกใช้ในสถานการณ์ที่ซึ่งการใช้หน่วยเสียงอีกหน่วยถือเป็นมาตรฐาน สำหรับหน่วยเสียงย่อยที่มีการแจกแจงแบบสับหลีก หน่วยเสียงย่อยแต่ละหน่วยจะถูกใช้ในสัทบริบทที่เฉพาะเจาะจงและอาจเกี่ยวข้องกับกระบวนการทางระบบเสียง

ในกรณีอื่น ผู้พูดสามารถเลือกใช้หน่วยเสียงย่อยที่มีการแปรอิสระตามความเคยชินหรือความนิยมส่วนตัว แต่บรรดาหน่วยเสียงย่อยที่แปรอิสระจะยังคงปรากฏในบริบทที่เฉพาะเจาะจง ไม่ใช่ในทางตรงกันข้าม

หน่วยเสียงย่อยยังอาจเกิดจากการกลมกลืนเสียง (assimilation) ซึ่งทำให้หน่วยเสียงหนึ่งมีลักษณะเหมือนหรือคล้ายกับอีกหน่วยเสียงที่ปรากฏใกล้กัน ตัวอย่างหนึ่งของการกลมกลืนเสียงคือ การเพิ่มความก้อง (voicing) และการลดความก้อง (devoicing) ของเสียงพยัญชนะ โดยเสียงพยัญชนะไม่ก้องจะถูกเพิ่มความก้องเมื่อปรากฏหน้าและหลังเสียงพยัญชนะก้อง และเสียงพยัญชนะก้องจะถูกลดความก้องเมื่อปรากฏหน้าและหลังเสียงพยัญชนะไม่ก้อง
# ภูมิภาฑิต นิตยารส
ภูมิภาฑิต นิตยารส (28 มิถุนายน พ.ศ. 2531 – 25 กันยายน พ.ศ. 2562เปิดประวัติเกม ภูมิภาฑิต นิตยารส เส้นทางเข้าสู่วงการบันเทิงเป็นเวลา 12 ปี) ชื่อเล่น เหม นักแสดงและพิธีกรชาวไทย อดีตนักแสดงสังกัดกันตนา, สถานีโทรทัศน์สีกองทัพบกช่อง 7เปิดประวัติเหม ภูมิภาฑิต นิตยารส และ สถานีวิทยุโทรทัศน์ไทยทีวีสีช่อง 3

 ประวัติ 
ภูมิภาฑิต (ชื่อเดิม เหมวรรษ) เกิดเมื่อวันที่ 28 มิถุนายน พ.ศ. 2531รำลึกเปิดประวัติเหม ภูมภาฑิต นิตยารส ที่อำเภอยางสีสุราช จังหวัดมหาสารคาม จบการศึกษาระดับมัธยมศึกษาจากโรงเรียนสตรีวิทยา 2 และจบการศึกษาระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ เริ่มเข้าสู่วงการบันเทิงจากเวทีการประกวดโครงการสู่ฝันปั้นดาวเมื่อปี พ.ศ. 2550 ก่อนจะคว้าตำแหน่งชนะเลิศในโครงการ Star Search by Kantana Training Center เมื่อปี พ.ศ. 2554 และได้เซ็นสัญญากับค่ายกันตนา และ สถานีโทรทัศน์สีกองทัพบกช่อง 7 และมีผลงานละครเรื่อง นางฟ้ากับมาเฟีย, ปิ่นอนงค์, และ เก็บหอมออมรัก เป็นต้น

 ชีวิตส่วนตัว 
อดีตคบหากับสาวนอกวงการชื่อ จอมจุฑา ศิลาอาสน์ (น้องเหนือ) พนักงานธนาคารกสิกรไทย

 การเสียชีวิต 
เมื่อวันที่ 25 กันยายน พ.ศ. 2562 ผู้สื่อข่าวรายงานว่าในพื้นที่สถานีตำรวจนครบาลโคกคราม ได้รับแจ้งเหตุพบผู้เสียชีวิตอยู่ภายในอาคารที่พักแห่งหนึ่ง ซอยลาดปลาเค้า 58 ถนนลาดปลาเค้า แขวงจรเข้บัว เขตลาดพร้าว กรุงเทพมหานคร จึงได้เดินทางไปตรวจสอบ เบื้องต้นพบร่างชายผู้เสียชีวิตผูกคอตัวเองเสียชีวิตอยู่บริเวณระเบียงห้องพัก ต่อมามีการเปิดเผยว่า ผู้เสียชีวิตคือ เหม ภูมิภาฑิต นิตยารส ซึ่งสาเหตุป่วยอาการเป็นโรคซึมเศร้าประวัติผลงานละคร ของ เหม ภูมิภาฑิต นิตยารส และร่วมไว้อาลัยก่อนชีวิตลงรำลึกไว้อาลัยเหม ภูมิภาฑิต นิตยารสร่วมไว้อาลัยเหม ภูมิภาฑิต นิตยารส นักแสดงชาวไทย โดยครอบครัวได้นำร่างไปประกอบพิธีทางศาสนาและสวดอภิธรรมศพ ณ วัดลาดปลาเค้า

 ผลงาน 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ 2554  นางฟ้ากับมาเฟีย ภาคภูมิ  ช่อง 7 2555  ปิ่นอนงค์  จอม เก็บหอมออมรัก  ติ๊ก สวนอาหารบานใจ  ขลุ่ย 2556  โดมทอง  พันธุ์สูรย์ ธิดาพญายม  ราเชน ยมบาลเจ้าขา  ตอน รู้หน้า...ไม่รู้ใจ    ภาคภูมิ (รับเชิญ) 2557  ยมบาลเจ้าขา  ตอน ปาฏิหาริย์แห่งโชคชะตา  อาทิตย์ (รับเชิญ) ลูกผู้ชายหัวใจเข้ม  วายุ ล่ารักสุดขอบฟ้า  สินธร 2559  ทายาทอสูร  รัชโรจน์ มนัสวานิช  ช่อง 3 2560  รักร้าย  สักการ 2561  เงินปากผี  บุญคง (รับเชิญ) พยัคฆา  ไรวินท์  ช่อง 8 2562  มณีนาคา  ภาคี พิทักษ์ราช หีบหลอนซ่อนวิญญาณ  พ่อเลี้ยงเรวัติ (รับเชิญ)   ช่องวัน ฝ่าดงพยัคฆ์  สันต์ ชนะชอบ  พีพีทีวี รักแท้ของนายถึก  ถึก  ช่อง 3 2564  เปิ๊ดสะก๊าดบ้านทุ่ง  ธัญญเทพ ไทยรัฐทีวี

 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ พ.ศ. 2562  บ้านนางรำ    

 พิธีกร 
ปี พ.ศ.รายการออกอากาศ หมายเหตุ 5 กันยายน พ.ศ. 2558 - 1 ธันวาคม พ.ศ. 2561  ท้าพิสูจน์ Return  ช่อง 3  ยุติการออกอากาศเมื่อวันที่ 29 มิถุนายน พ.ศ. 2562

 รายการโทรทัศน์ 
พ.ศ.รายการออกอากาศ หมายเหตุ 2560  เลขอวดกรรม  Workpoint TV  วันที่ 16 มีนาคม 2560 2562  ตกสิบหยิบล้าน Still Standing Thailand ยกกำลังสอง EP.90  Amarin TV  วันพุธที่ 25 กันยายน  แหวน 5 ท้าแสน  ช่อง 7  วันจันทร์ที่ 30 กันยายน และ วันอังคารที่ 1 ตุลาคม
# สุรินทร์ เทพกาญจนา
สุรินทร์ เทพกาญจนา (5 ตุลาคม พ.ศ. 2465 – 5 ธันวาคม พ.ศ. 2541) อดีตรัฐมนตรีว่าการกระทรวงอุตสาหกรรม ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดสมุทรสาคร 2 สมัยทำเนียบ สส./สว.จากเว็บไซต์สำนักงานคณะกรรมการการเลือกตั้งประจำจังหวัดสมุทรสาคร และอดีตนายกเทศมนตรีเมืองสมุทรสาคร

 ประวัติ 
สุรินทร์ เกิดเมื่อวันที่ 5 ตุลาคม พ.ศ. 2465 ที่ ตำบลท่าฉลอม อำเภอเมืองสมุทรสาคร จังหวัดสมุทรสาคร สำเร็จการศึกษาชั้นมัธยมจากโรงเรียนสมุทรสาครวิทยาลัย ปริญญาตรีทางกฎหมาย ธรรมศาสตรบัณฑิต (ธ.บ.) เมื่อปี พ.ศ. 2490 จากมหาวิทยาลัยธรรมศาสตร์และการเมือง เขามีบุตรเป็นนักการเมืองคือ พงศ์เทพ เทพกาญจนา อดีตรองนายกรัฐมนตรี และรัฐมนตรีหลายกระทรวง

 งานการเมือง 
สุรินทร์ เทพกาญจนา เป็นนักการเมืองชาวสมุทรสาคร ได้รับเลือกตั้งเป็นสมาชิกสภาผู้แทนราษฎรจังหวัดสมุทรสาคร ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย ซึ่งมีจอมพลถนอม กิตติขจร เป็นหัวหน้าพรรค และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม นำโดยนายทวิช กลิ่นประทุม และเขาได้รับตำแหน่งเป็นรองหัวหน้าพรรคธรรมสังคมประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517

หลังการเลือกตั้ง พ.ศ. 2518 หม่อมราชวงศ์คึกฤทธิ์ ปราโมช หัวหน้าพรรคกิจสังคม ซึ่งมี ส.ส.ในสภาผู้แทนราษฎรเพียง 18 เสียง สามารถรวบรวมเสียงสนับสนุนจากพรรคต่าง ๆ จัดตั้งรัฐบาลได้สำเร็จ และนายสุรินทร์ เทพกาญจนา ได้รับแต่งตั้งเป็นรัฐมนตรีว่าการกระทรวงอุตสาหกรรมพระบรมราชโองการ ประกาศ แต่งตั้งรัฐมนตรี (จำนวน ๒๖ ราย) เป็น 1 ใน 9 รัฐมนตรีของพรรคธรรมสังคม ในขณะดำรงตำแหน่งถือได้ว่าเป็นผู้ที่มีบทบาทในการเร่งรัดพัฒนาแก๊สธรรมชาติในอ่าวไทยหนังสืออนุสรณ์ในงานพระราชทานเพลิงศพ นายสุรินทร์ เทพกาญจนา ป.ช. (2544)

ต่อมาได้ดำรงตำแหน่งนายกเทศมนตรีเมืองสมุทรสาคร และเป็นนายกสมาคมสันนิบาตเทศบาลแห่งประเทศไทย รวมทั้งเป็นผู้บุกเบิกเมืองมหาชัย

 ถึงแก่อนิจกรรม 
นายสุรินทร์ ถึงแก่กรรมเมื่อวันที่ 5 ธันวาคม พ.ศ. 2541ประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคกิจสังคม อายุ 76 ปี และได้มีพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร วันจันทร์ที่ 4 มิถุนายน พ.ศ. 2544

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๒ ตอนที่ ๒๖๓ ง ฉบับพิเศษ หน้า ๔๘, ๒๖ ธันวาคม ๒๕๑๘
# เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน  เกิดเมื่อวันที่ 12 พฤษภาคม ค.ศ. 1919 เป็นบุตรชายของ จอร์จ เมานต์แบ็ตเทน มาร์ควิสที่ 2 แห่งมิลฟอร์ด ฮาเวน กับ นาเด็จดา เมานต์แบ็ตเทน มาร์เชอนิสแห่งมิลฟอร์ด ฮาเวน เขาเป็นนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ มารดาของเขาสืบเชื้อสายมาจาก จักรพรรดินีโคลัสที่ 1 แห่งรัสเซีย นอกจากนี้เขาถือเป็นทายาทสายตรงของ เยกาเจรีนามหาราชินี หลังจากบิดาของเขาถึงแก่กรรมลงเมื่อวันที่ 8 เมษายน ค.ศ. 1938 เขาดำรงบรรดาศักดิ์เป็น มาร์ควิสที่ 3 แห่งมิลฟอร์ด ฮาเวน

ครอบครัวของเขาเติบโตที่ บาร์กเชอร์ ครอบครัวของเขาเป็นพระสหายสนิทของ เจ้าชายฟิลิป ดยุกแห่งเอดินบะระ เขายังมรส่วนร่วมในงานพระราชพิธีบรมราชาภิเษกสมรสของ สมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าฟ้าชายฟิลิป ดยุกแห่งเอดินบะระ หลังสงครามโลกครั้งที่สอง เขได้รับ เครื่องราชอิสริยาภรณ์จักรวรรดิบริติช

 สมรส 
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน สมรสครั้งแรกกับ โรแมนนี ไพรซ์ เมื่อวันที่ 4 กุมภาพันธ์ ค.ศ. 1950 ก่อนจะหย่ากันอีกใน 4 ปีต่อมา ไม่มีบุตรด้วยกัน ต่อมา เขาได้สมรสครั้งที่ 2 กับ เจนเน็ต เมอร์เซเดซ เมื่อวันที่ 17 พฤศจิกายน ค.ศ. 1960 มีบุตรชาย 2 คน
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
ลอร์ดไอวาร์ เมานต์แบ็ตเทน

เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน เสียชีวิตลงเมื่อวันที่ 14 เมษายน ค.ศ. 1970 สิริอายุรวม 50 ปี บุตรชายคนโตของเขาสืบตำแหน่ง
# ซ็อนช็องนึง
พระราชสุสานซ็อนช็องนึง  เป็นที่ฝังพระศพของกษัตริย์ราชวงศ์โชซ็อนสองพระองค์และพระมเหสีแห่งโชซ็อนหนึ่งพระองค์ หลุมฝังพระศพทางตะวันตกสุดเป็นของ พระเจ้าซ็องจง  กษัตริย์องค์ที่เก้าของ ราชวงศ์โชซ็อน พระนางคงฮเย พระมเหสีองค์แรกของพระองค์สิ้นพระชนม์เมื่อพระชนมายุ 18 ชันษาและถูกฝังอยู่ใกล้กับ มุนซาน ทางตอนเหนือของ กรุงโซล พระนางช็องฮย็อน พระมเหสีองค์ที่ 2 ของพระองค์ (貞顯王后, 1462–1530) จากตระกูลยุนถูกฝังที่นี่เพราะพระนางมีพระประสูติกาลพระราชโอรสองค์ที่ 2 ของกษัตริย์ (พระเจ้าชุงจง ในเวลาต่อมา) พระนางช็องฮย็อนมีพระชนมายุยืนยาวกว่าพระสวามีของพระนางถึง 35 ปีและถูกฝังอยู่ในหลุมฝังศพที่สวยงามทางทิศตะวันออกของพระสวามีของพระนาง หลุมพระศพของพระนางมีรั้วหินล้อมรอบไว้ในขณะที่หลุมพระศพสวามีของพระนางทางซ้ายมีกำแพงดิน รูปปั้นของขุนนางฝ่ายพลเรือนและฝ่ายทหารและม้าของพวกเขาตั้งอยู่ต่อหน้าหลุมพระศพ ทางทิศใต้ของพระราชสุสานเป็นศาลเจ้ารูปตัว T แบบเดียวกับที่พบได้ทั่วไปที่สุสานสมัยราชวงศ์โชซอน
# การวิเคราะห์พื้นฐาน
การวิเคราะห์พื้นฐาน  ในทางการบัญชีและการเงิน คือการวิเคราะห์สถานะงบการเงินทางธุรกิจ (ปกติวิเคราะห์สินทรัพย์ หนี้สิน และรายได้)  คู่แข่ง และตลาด นอกจากนั้นยังพิจารณาภาพรวมเศรษฐกิจและปัจจัยต่าง ๆ เช่น ราคา การผลิต รายได้ การจ้างงาน จีดีพี การเคหะ การผลิต และการจัดการ โดยมีหลักปฏิบัติพื้นฐานสองข้อ คือ การวิเคราะห์จากล่างขึ้นบน และวิเคราะห์จากบนลงล่าง คำเหล่านี้เพื่อแยกแยะจากการวิเคราะห์ประเภทอื่นของการวิเคราะห์การลงทุน เช่น  การวิเคราะห์เชิงปริมาณ (การเงิน) และ การวิเคราะห์ทางเทคนิค

การวิเคราะห์พื้นฐานวิเคราะห์จากข้อมูลในอดีตและปัจจุบัน แต่มีเป้าหมายในการพยากรณ์การเงิน โดยมีเป้าหมายดังนี้
 ประเมินมูลค่าหุ้นและทำนายการเจริญเติบโตของราคา
 วางแผนกระบวนการทางธุรกิจ
 ประเมินผลการจัดการและตัดสินใจธุรกิจภายใน และ/หรือคำนวณความเสี่ยงด้านเครดิต
 หามูลค่าที่แท้จริงของหุ้น
# คณะเสนาธิการใหญ่ (เยอรมนี)
คณะเสนาธิการใหญ่  เป็นหน่วยบัญชาการสูงสุดของกองทัพหลวงปรัสเซีย และซึ่งต่อมาได้พัฒนาเป็นกองทัพบกจักรวรรดิเยอรมัน รับผิดชอบศึกษาและติดตามสถานการณ์สงครามอย่างต่อเนื่อง รวมถึงการร่างแผนการเคลื่อนกำลังพลหรือปฏิบัติการทางทหาร สถาบันนี้ดำรงอยู่อย่างไม่เป็นทางการตั้งแต่ปีค.ศ. 1806 และได้รับจัดตั้งเป็นองค์กรตามกฎหมายในปีค.ศ. 1814 การคัดเลือกบุคคลเข้ามาทำงานในสถาบันนี้จะพิจารณาจากฝีมือและประสบการณ์มากกว่าเส้นสายหรือฐานะ 

สถาบันนี้เป็นองค์กรราชการที่มีความเป็นอิสระจากภาคการเมืองอย่างถึงที่สุด อำนาจจัดการตนเองของสถาบันนี้ถูกบัญญัติเป็นข้อกฎหมายพร้อมกับการรวมชาติเยอรมันในปีค.ศ. 1871 ต่อมาเมื่อเยอรมนีพ่ายแพ้ในสงครามโลกครั้งที่หนึ่ง สถาบันนี้กลายเป็นแหล่งรวมตัวของพวกทหารเยอรมันสายเหยี่ยว สนธิสัญญาแวร์ซายซึ่งลงนามในวันที่ 28 มิถุนายน ค.ศ. 1919 กำหนดให้ยุบคณะเสนาธิการใหญ่และกรมบัญชาการทหารสูงสุด จอมพลฮินเดินบวร์คจึงลาออกในวันที่ 3 กรกฎาคม ค.ศ. 1919 และพลโทเกรอเนอร์ลาออกในวันที่ 15 กรกฎาคม ค.ศ. 1919

 รายชื่อผู้นำ 
 หัวหน้าคณะเสนาธิการใหญ่ 
รายชื่อหัวหน้าคณะเสนาธิการใหญ่ (Chef des Großen Generalstabs)
 จอมพล เฮ็ลมูท กราฟ ฟ็อน ม็อลท์เคอ – ตั้งแต่ 29 ตุลาคม 1857 ถึง 10 สิงหาคม 1888
 พลเอกทหารม้า อัลเฟรท ฟอน วัลเดอร์เซ – ตั้งแต่ 10 สิงหาคม 1888 ถึง 7 กุมภาพันธ์ 1891
 พลเอกทหารม้า อัลเฟรท ฟ็อน ชลีฟเฟิน – ตั้งแต่ 7 กัมยายน 1891 ถึง 1 มกราคม 1906
 พลเอกอาวุโส เฮ็ลมูท โยฮันเนิส ลูทวิช ฟ็อน ม็อลท์เคอ  – ตั้งแต่ 1 มกราคม 1906 ถึง 14 กันยายน 1914
 พลเอกทหารราบ เอริช ฟ็อน ฟัลเคินไฮน์ – ตั้งแต่ 14 กันยายน 1914 ถึง 29 สิงหาคม 1916
 จอมพล เพาล์ ฟ็อน ฮินเดินบวร์ค – ตั้งแต่ 29 สิงหาคม 1916 ถึง 3 กรกฎาคม 1919
 พลโท วิลเฮ็ล์ม เกรอเนอร์ – ตั้งแต่ 3 กรกฎาคม 1919 ถึง 7 กรกฎาคม 1919 (รักษาการ)
 พลตรี ฮันส์ ฟ็อน เซคท์ – ตั้งแต่ 7 กรกฎาคม 1919 ถึง 15 กรกฎาคม 1919

 เจ้าพนักงานใหญ่ผู้บัญชาการยุทธภัณฑ์ 
รายชื่อเจ้าพนักงานใหญ่ผู้บัญชาการยุทธภัณฑ์ (Erster Generalquartiermeister) เป็นรองจากหัวหน้าคณะเสนาธิการใหญ่
 พลเอกทหารราบ เอริช ลูเดินดอร์ฟ – ตั้งแต่ 29 สิงหาคม 1916 ถึง 26 ตุลาคม 1918
 พลโท วิลเฮ็ล์ม เกรอเนอร์ – ตั้งแต่ 30 ตุลาคม 1918 ถึง 15 กรกฎาคม 1919
# อะมีโบ
อะมีโบ (,) เป็นแพลตฟอร์มของเล่นต่อชีวิตของ นินเท็นโด ประกอบด้วยการสื่อสารสนามใกล้และโพรโทคอลการจัดเก็บข้อมูลเพื่อเชื่อมต่อของเล่นเข้ากับคอนโซลเกม วียู, นินเท็นโด 3DS และ นินเท็นโด สวิตช์ แพลตฟอร์มนี้เปิดตัวในเดือนพฤศจิกายน 2557 รูปของการอัปเดตซอฟต์แวร์ระบบและชุดเครื่องแบบที่ใช้ อะมีโบ เกมแรก ซูเปอร์สแมชบราเธอร์สฟอร์นินเท็นโด 3ดีเอส แอนด์วียู
# จัสติน ลิน
จัสติน ลิน  เป็นผู้กำกับภาพยนตร์ชาวอเมริกันที่ทำรายได้ไปทั่วโลกราว 2.3 พันล้านเหรียญสหรัฐ ณ เดือนมีนาคม 2017 เขาเป็นที่รู้จักดีในฐานะผู้กำกับภาพยนตร์จากการกำกับภาพยนตร์เรื่อง เบทเทอร์ ลัค ทูมอร์โรว์, เดอะฟาสต์แอนด์เดอะฟิวเรียส ภาค (3-6, 9-10) และภาพยนตร์เรื่อง สตาร์ เทรค: ข้ามขอบจักรวาล เขายังเป็นที่รู้จักในฐานะผู้กำกับซีรีส์ทางโทรทัศน์เรื่อง Community และ True Detective

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1997 ช้อปปิ้ง ฟอร์ แฟงส์     2002 เบทเทอร์ ลัค ทูมอร์โรว์     2006 แอนนาโพลิส: เกียรติยศลูกผู้ชาย    เร็ว..แรงทะลุนรก: ซิ่งแหกพิกัดโตเกียว    2007  ฟินิชชิ่ง เดอะ เกม    2009 เร็ว..แรงทะลุนรก 4: ยกทีมซิ่ง แรงทะลุไมล์     2011 เร็ว..แรงทะลุนรก 5    2013 เร็ว..แรงทะลุนรก 6    2015 ฮอลลีวูด แอดเวนเจอร์    2016 สตาร์ เทรค: ข้ามขอบจักรวาล    2021 เร็ว..แรงทะลุนรก 9    สเปซแจม: สืบทอดตำนานใหม่    2023 เร็ว..แรงทะลุนรก 10     2024 เร็ว..แรงทะลุนรก 11    

ภาพยนตร์สั้น
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 2000 ครอสโอเวอร์     2005 สปอตไลท์ติ้ง     2007 ลา รีโวลูเซียน เดอ อิกัวดาล่า!    2012 อิท แฮส บิกัน: บานาน่าพอคคาลิปส์   

โทรทัศน์
 ปี เรื่อง ผู้กำกับ ผู้อำนวยการสร้างฝ่ายบริหาร หมายเหตุ 2009–2010 คอมมิวนิตี้    2014–2018 แก๊งระเบิด เนิร์ดกู้โลก    2015 ทรู ดิเท็คทิฟ    2017–ปัจจุบัน ส.ว.า.ท. หน่วยพิฆาตสายฟ้าฟาด    2018–ปัจจุบัน แมกนัม คนระห่ำสืบ   2019–ปัจจุบัน วอร์ริเออร์    2022 ดิ เอนเกม   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ จัสติน ลิน
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1997  ช้อปปิ้ง ฟอร์ แฟงส์ 12px 50%   colspan=2   6.0   colspan=2  2002  เบทเทอร์ ลัค ทูมอร์โรว์ 12px 81%   67   7.0   $250,000  $3,809,226 2006  แอนนาโพลิส: เกียรติยศลูกผู้ชาย 12px 10%   37   5.8   $26,000,000  $17,496,992 เร็ว..แรงทะลุนรก: ซิ่งแหกพิกัดโตเกียว 12px 38%   45   6.0   $85,000,000  $158,964,610 2007  ฟินิชชิ่ง เดอะ เกม 12px 34%   46   5.9   $500,000  $53,570 2009  เร็ว..แรงทะลุนรก 4: ยกทีมซิ่ง แรงทะลุไมล์ 12px 28%   46   6.5   $85,000,000  $363,164,265 2011  เร็ว..แรงทะลุนรก 5 12px 77%   66   7.3   $125,000,000  $626,137,675 2013  เร็ว..แรงทะลุนรก 6 12px 71%   61   7.0   $160,000,000  $788,680,968 2016  สตาร์ เทรค: ข้ามขอบจักรวาล 12px 86%   68   7.0   $185,000,000  $343,471,816 2021  เร็ว..แรงทะลุนรก 9 12px 59%   58   5.2   $200,000,000  $726,229,501 เฉลี่ย  รวม 12px 53%  55 6.4 $866.8 ล้าน $3,028,008,623
16px 

สีแดง  สีส้ม  สีเขียว 

N/A 

$